Pigo la maisha
Language: Swahili | Genre: Creative_writing

PIGO LA MAISHA

Nilizaliwa mwaka wa elfu moja mia Kenda sabini na tano. Nikawa kibaraka
kwa kwa mama na baba. Baba alikuwa muhubiri mashuhuri mjini. Alikuwa na
kanisa lake la kipekee mjini na makanisa mengine kadha wa kadha nchini.
Mama hakuwa na kazi nyingine ila alikuwa tu msaidizi wa baba. Baba
alikuwa na wafanyakazi tofauti mjini ambao walimsaidia kufanya kazi yake
kwa kuwa mwenyewe hangeweza. Mama na baba walinikuza vyema sana kwa
misingi ya kikiristu. Baba hakusita kujifunza kila mara kuhusu jinsi ya
kuishi maisha ya kikiristu na kwa njia inayotamanika na watu. Mama naye
alifanya awezalo kihakikisha kuwa mtoto wake wa kipekee hakosi lolote
aliokuwa anahitaji maishani mwake. Nilikuwa na mazoea ya kuandamana na
baba na mama kuenda kanisani ila sikuwahi husika katika shughuli za
uimbaji kwa kuwa bado nilikuwa shuleni na basi mama akaona kuwa
haingekuwa vyema endapo ningekuwa najaribu kutembea kwa njia mbili mara
moja.

Nilihitimu masomo yangu ya shule ya upili nikiwa na miaka kumi na Saba.
Mama na baba walikuwa wamenifunza kuwa mapenzi kwa wakati huo yalikuwa
ni kinyume na Mungu. Hivyo basi sikuwa na mpenzi wala sikutaka kupenda
wakati huo. Mama alinieleza kuwa ingekuwa vyema endapo ningeanza
kuhudhuria vipindi vya nyimbo kanisani. Binafsi nilipoenda sana uimbaji
na basi nilikuwa mwimbaji maalum na mwenye kipawa Cha kipekee. Nilianza
kurauka kila asubuhi ya siku ya alhamisi na kuenda kwa vipindi vya
uimbaji. Kiongozi wa vipindi hivyo alikuwa Jacton. Jackton alikuwa
kijana shupavu na alikuwa mmoja wa wafanyakazi wa baba. Jackton aliusifu
sana usanii wangu katika kuimba. Siku hiyo tuliandamana naye nikielekea
nyumbani. Jackton alijifanya kateleza kisha akanishika kiunoni.
Sikufurahia kitendo hicho nilichukizwa sana na hata nikamweleza Jackton.
Jackton alipigiwa na butwaa ajabu na kukiri kuwa hakuwa na nia mbaya.
Aliongeza kuwa alinichukulia kama dada na basi hangekuwa na fikra hasi.
Nilikubaliana naye na hata kumuomba msamaha kwa kumwia mkali.

Tulikuwa marafiki na Jacton kwa muda mrefu na kwa kuwa alikuwa mkiristu
basi wazazi wangu hawakuwa na tatizo lolote kuhusu Hilo. Mara nyingi
mama alinipongeza sana kwa kumuteua rafiki mwema na mwenye njia za
kikiristu . Isitoshe baba pia alifurahi sana kuwa nilikuwa na Jackton
kama rafiki yangu. Nilifanya mazoea ya kuenda vipindi vya nyimbo hadi
nikafahamu nyimbo zote ambazo sikuzifahamu. Baada ya muda niliweza
kupewa nafasi ya kuimba mbele ya kanisa siku za jumapili kama wengine.
Baba alifurahi sana kuhusu jambo hili na kunitia moyo niweze kuendelea.
Siku moja jioni masaa ya saa moja jioni Jacton alinipigia simu na
kuniarifi kuwa alikuwa anahisi mgonjwa. Sikumuamini Jackton ila
alinifanya nikamwamini. Alitaka niende kumuona hiyo jioni ila nikaghairi
kwa kuwa wazazi wangu hawangeniruhusu kwa kuwa saa zilikuwa za jioni.
Niliahidi kumwona siku iliyofuata asubuhi na mapema.

Asubuhi hiyo nilirauka alfajiri na kuondoka hata nikasahau kuwaaga
wazazi wangu. Nilifika kwa Jacton na nilichokipata kilikuwa Cha
kugutusha mno. Jacton alikuwa ameoka keki kubwa mno na akaiweka juu ya
kitanda chake. Maua mekundu yalichora kopa yaliizunguka keki hiyo. Mara
ya kwanza nilishangazwa ila nikauficha mshangao wangu. Nikimuuliza
Jackton hali yake akanieleza kuwa alikuwa anapata nafuu. Jacton alikataa
keki tukala kisha akanipa sharubati. Sijui alichokitia ndani ya
sharubati hiyo ila nilijikuta nimelala uchi masaa ya saa kumi na moja na
kando yangu alikuwa Jackton. Nilimfikea Jackton ila Hilo halikusaifia
kwa kuwa maji yalikuwa yamemwagika. Nilirejea nyumbani ila sikuwaeleza
wazazi kilichotokea. Baada ya siku chache nilianza kujihisi mgonjwa ,
baba aliniita muuguzi naye akafanya vipimo fulani kwangu. Matokeo yakawa
Nina mimba. Baba alikasirika sana nami. Akataka kufahamu baba mtoto
alikuwa nani nami sikusita kumweleza kuwa alikuwa Jackton na kuwa
sikutarajia Hilo kwa kuwa alinibaka. Mama mtu kwa kuwa alielewa uchungu
wa Mwana alijaribu kunihurumia ila baba akawa amefanya uamuzi tayari wa
kuwa ningeozwa kwa Jacton kwa lazima kisa hakutaka aibu za mimi kuzaliwa
mle chumbani.

Siku iliyofuata Jackton aliitwa nyumbani na wazazi wangu. Walizungumza
na kuelewana kuwa ningekuwa bibi yake kutokana na kile kilichotokea.
Jackton hakuwa hata na nyumba ila baba akaahidi kulipa Kodi ya nyumba na
kumuongeza mshahara ili aweze kunikidhi. Niliandamana na Jackton ambaye
alininajisi. Chumbani Jackton alinitesa ajabu. Hakunipa chakula wala
kunipeleka kiliniki kama ilivyo kawaida. Nililala sakafuni huku yeye
akilala kitandani. Hakunipa pesa za chakula wala matumizi. Isitoshe
hakutaka niongee na majirani na kisha alipenda kunifokea sana. Mara kwa
mara tulipotofautiana kidogo Jackton alienda akalala nje. Wasichana wa
umri wangu waliokuwa majirani wangu walianza kushuku hali yangu na
Jackton. Waliharibu kuniongelesha ila sikusema. Hawakuchoka ila
walifanya mazoea ya kuniletea hata chakula. Tulikuwa marafiki mwishowe
ila sikuwaeleza yaliyokuwa yakijiri. Jackton akawa na mazoea ya kunitesa
hadi ikafika kina Cha kuja na wanawake wengine kwa nyumba yetu. Siku
moja nikijaribu kuteta ila alinifungia chumbani na kuondoka. Nilizidiwa
na njaa nikapiga kamsa na basic majirani wangu wakaja na kuniokoa. Mmoja
wale wasichana alinibeba na kunichua hafi nyumbani. Nikijaribu
kusemezana na mama kuhusu ndoa yangu naye akakubali nikae nyumbani ila
baba aliporejea alikanusha madai hayo na kuigiza nirejee kwa mume wangu.
Baba hakutaka kuonekana kuwa na msichana aliyezaa nje ya ndoa. Hata
ingekuwa ni kufa heri ningekufa ila niwe kwa mume wangu nduyo iliyokuwa
kauli ya baba.

Basi ilibidi nirejee kwa Jackton. Bado mateso yalikuwa Yale Yale. Siku
moja alikuja na mwanamke nyumbani. Nikalala sakafuni nao kitandani. Hapa
ilibidi nifoke. Jackton alinipa kichapo Cha mbwa na kuondoka usiku huo.
Nilitambaa mpaka kwa rafiki zangu ambao walinipeleka hospitali.
Hospitalini nilimpoteza Mwanangu . Baada ya siku chache mama alikuja
kuniona baada ya kuelezea hali yangu. Alikuwa amefanya hima na kumfunga
Jackton. Baba alizushwa cheo kwa kuwa hakuwa na mapenzi kwa mwanaye na
kumwacha ateseke. Niliishi na mama kwa raha mustarehe.